

REPUBLIKA HRVATSKA

ZAGREBAČKA ŽUPANIJA

OPĆINA RUGVICA

OPĆINSKI NAČELNIK

Rugvica, Trg Dr. Franje Tuđmana 1

Tel. 2764-215, 2764-220, fax 2774-444

KLASA: 023-01/18-01/843

URBROJ: 238/26-18-1

Rugvica, 27.02.2018. godine

Na temelju članka 36. stavka 2. Zakona o održivom gospodarenju otpadom ("Narodne novine", br. 94/13. i 73/17.) i članka 44 Statuta Općine Rugvica ("Službeni glasnik Općine Rugvica“ broj 2/13 i 6/13 )Općinski načelnik Općine Rugvica donosi

**O D L U K U**

**o uspostavi sustava za zaprimanje obavijesti**

**o nepropisno odbačenom otpadu i evidentiranju**

**lokacija odbačenog otpada**

**Članak 1.**

Ovom Odlukom uspostavlja se sustav za zaprimanje obavijesti o nepropisno odbačenom otpadu i evidentiranju lokacija odbačenog otpada na području Općine Rugvica.

**Članak 2.**

Sustav za zaprimanje obavijesti o nepropisno odbačenom otpadu uspostavlja se putem web stranice Općine [www.rugvica.hr](http://www.rugvica.hr/), u za to posebno označenoj rubrici "Obavijest o nepropisno odbačenom otpadu", gdje se ispunjavanjem priloženog obrasca o nepropisno odbačenom otpadu i njegovom dostavom na e-mail: [m.glavac@rugvica.hr](mailto:m.glavac@rugvica.hr) ili poštom na adresu: Općina Rugvica, Trg Josipa Predavca 1, 10 372 Rugvica, o tome izvještava nadležni komunalni redar.

Obrazac je sastavni dio ove Odluke.

**Članak 3.**

Općina Rugvica uspostavit će sustav evidentiranja lokacija odbačenog otpada, putem nadležnog komunalnog redara koji će nakon zaprimanja prijava i evidentiranja lokacija o tom voditi bazu podataka i provoditi redovni godišnji nadzor radi utvrđivanja postojanja odbačenog otpada i eventualnih počinitelja, a naročito lokacija na kojima je u prethodne dvije godine evidentirano postojanje odbačenog otpada.

**Članak 4.**

Ova Odluka stupa na snagu danom donošenja i objavit će se na web stranici Općine Rugvica.

OPĆINSKI NAČELNIK

Mato Čičak, dipl. ing.